钦定古今图书集成/方舆汇编/职方典/第1296卷 > 《制御山猺》
## 钦定古今图书集成/方舆汇编/职方典/第1296卷 > 《制御山猺》

夫广东上接南斗，下联衡岳，左跨荆扬五岭之重阻，
右瞰牂牁溟渤之洪波，少阴多阳，物恒荣茂，固天实
作之以开奇甸也。然山猺海舶，菁伐航浮，时为疆场
之害。愚尝考自洪武以迄嘉靖，选将誓师，屡廑征讨。

山、东莞，我是以有大船之冲。黄萧养攻广城，我是以
有“董兴”之旅。黄秀山屯据海洋，许折桂、何并入遁回
聚党，我是以有“馘首磔市”之提。清远、黄白眉、上杭江
小流，劫漳、泉、程乡，我是以有“二省夹攻”之举。罗刘宁、
林乌铁、苏孟凯、丘泥金、陈万宁、魏宗辉先后寇海阳，
我是以有叶元玉、刘洪源等之御。其平海之盗有若
此者：峒獠李仲可，则叶荣擒之；潭源冈吕法子，则征
虏移师定之；白饭坑等猺，则率乡夫灭之；连贺獞贼
劫江华，则会调三省官军剿之；大帽猺彭锦，泷水猺
刘第三、赵音旺、凤第吉，封川猺庞古子、侯弟晚苏公
乐，则调达汉土兵扑之；茂名茅峒邓公长化川游鱼
寨冯晓，则抵营谕降“之；罗扶山寨李汝端、黄三坑、盘
永贤等，则分哨捕获之。”其平山之盗有若此者。然战
舰方回棹于二洋，而双桅复扬帆于诸澳矣。征卒才
载戈于旧垒，而群酋已舞剑于郊坰矣。抑愚复有陈
焉：海寇之来，当防诸海；闽、浙之水寨是已。山猺之治，
贵因其俗，粤西之土官是已。吾广地滨南海而分东
西。平洋。东洋之极东曰柘林，稍西曰碣石；近省曰南
头；西洋之极西南曰琼州，极西曰钦、廉而曰沙。乌兔、
白鸽乃其要害。顷岁比例闽、浙创六水寨，统之以参
将、守备、把总，协之以近府；同知，监之以海兵。各道综
理周密，海防振举矣。顾所以制御山猺者，可无长策
乎？尝考圣祖命将讨平溪峒，即立猺首领之，自是四
面向化。缘正统间，镇守内臣多索方物，乃始作乱，延
蔓至今未巳。兹若仰体圣祖遗意，近仿粤西成规，取
诸酋中素所信服者授之以官，其秩崇卑，视地大小；
而又禁交通之私，守必经之路，则不惟息征剿之繁，
而且获调遣之用，与粤西向武等州埒矣。